ఐఎన్ఎస్ అరిఘాత్

ఐఎన్ఎస్ అరిఘాత్ అనేది అరిహంత్-తరగతి జలాంతర్గాముల్లో ఉన్నతీకరించిన రకం. అణు జలాంతర్గాములను నిర్మించడానికి చేపట్టిన అడ్వాన్స్డ్ టెక్నాలజీ వెస్సెల్ (ఏటివి) ప్రాజెక్టులో భాగంగా భారతదేశం విశాఖపట్నం నౌకా నిర్మాణ కేంద్రంలో తయారు చేసిన రెండవ అణుశక్తితో నడిచే బాలిస్టిక్ క్షిపణి జలాంతర్గామి ఇది. దీనికి కోడ్ పేరు S3.

అరిఘాత్‌ను 2017 లో గోప్యంగా జలప్రవేశం చేయించారు. దాని సామర్థ్యాల గురించీ, స్థితి గురించీ బహిరంగంగా పెద్దగా ప్రకటించలేదు. ఈ జలాంతర్గామిని మొదట ఐఎన్ఎస్ అరిదమన్ అని పిలిచేవారు. కానీ జలప్రవేశం తర్వాత ఐఎన్ఎస్ ఆరిఘాత్ అని పేరు మార్చారు. 2021 ప్రారంభంలో విడుదల చేసిన నివేదికల ప్రకారం, 2021 చివరిలో ఐఎన్ఎస్ విక్రాంత్ పాటు దాన్ని కమిషన్ చేయవలసి ఉంది.

 వివరణ 
ఈ పడవలో ప్రెషరైజ్డ్ వాటర్ రియాక్టర్ (పిడబ్ల్యుఆర్) ద్వారా శక్తినిచ్చే ఏడు-రెక్కల ప్రొపెల్లర్ ఉంది. ఇది ఉపరితలంపై ఉన్నప్పుడు గరిష్టంగా 12-15 నాట్లు (′ID2] km/ మునిగినప్పుడు 24 నాట్లు (44 km/h) వేగాన్ని సాధించగలదు. పిడబ్ల్యుఆర్ అనేది ఐఎన్ఎస్ అరిహంత్ కు శక్తినిచ్చే రియాక్టరుకు ఉన్నతీకరించిన రూపం. మునుపటి తరం కంటే పిడబ్ల్యుఆర్‌  చాలా తక్కువ శబ్దం చేస్తుంది. తద్వారా శత్రు నౌకలకు దీన్ని గుర్తించడం కష్టతరం అవుతుంది.

ఐఎన్‌ఎస్ అరిహంత్ మాదిరిగానే ఇందులో కూడా, దాని హంప్ లో నాలుగు క్షిపణి ప్రయోగ గొట్టాలున్నాయి. ఇందులో 12 కె-15 సాగరిక క్షిపణులను (750 కి.మీ పరిధి), లేదా నాలుగు కె-4 క్షిపణులను (3,500 కి.మీ పరిధి) వరకు మోసుకెళ్లగలదు.

 స్థితి 
ఐఎన్ఎస్ అరిఘాత్‌ 2017 నవంబరులో జలప్రవేశం చేసింది. దీన్ని 2021 లో కమిషను చేస్తారని తొలుత భావించారు. అయితే, హిందూస్తాన్ టైమ్స్ లో వచ్చిన ఒక నివేదిక ప్రకారం ఈ కమిషన్ ను 2024 కి వాయిదా వేశారు. విస్తృతమైన పరీక్షలు, నవీకరణల తరువాత ఐఎన్ఎస్ అరిఘాత్‌ను 2024 ఆగస్టు 29 న భారత నావికా దళంలో చేర్చారు (కమిషను చేసారు). విశాఖపట్నం నావల్ డాక్ యార్డ్‌లో రక్షణ మంత్రి రాజ్‌నాథ్ సింగ్ సమక్షంలో ఈ కమిషన్ వేడుక జరిగింది.

ఐఎన్ఎస్ అరిహంత్ కంటే ఐఎన్ఎస్ ఆరిఘాత్‌లో ఎక్కువ స్వదేశీ కంటెంటు ఉంది. దానికంటే గణనీయంగా మరింత అధునాతనమైనది. 750 కిలోమీటర్ల శ్రేణి క్షిపణులు మాత్రమే ఉన్న అరిహంత్‌కు ప్రతిగా, అరిఘాత్‌లో కె-15 సాగరిక, కె-4 క్షిపణులు ఉన్నాయి.

 మూలాలు 

వర్గం:జలాంతర్గాములు